**СТАНОВИЩЕ**

**Тема на дисертационен труд**

***„ПЕДАГОГИЧЕСКИ МОДЕЛ ЗА УКОРЕНО НАЧАЛНО РАЗВИТИЕ ПО Т-ДО НА УЧЕНИЦИ ОТ 1-ВИ ДО 4-ТИ КЛАС“***за получаване на образователна и научна степен „Доктор“ по докторска програма с професионално направление 1.3. „Педагогика на обучението в детската градина и началното училище по физическо възпитание и спорт“

**Автор на дисертационния труд:** **Еди Иванов Иванов**

Научен ръководител: Проф. д-р Ирен Пелтекова

Изготвил Становище –Доц. д-р Сашо Панчев Йорданов

Повишаване качеството на учебно-тренировъчния процес е актуален и значим проблем за постигане на спортно майсторство при високо разрядните спортисти. За неговото решаване е необходимо да се работи адекватно още с подрастващите спортисти. В последните години се наблюдава поява на детски световни и олимпийски фестивали за 16-18 годишни младежи. Това налага от най-ранна възраст повишаване качеството на учебно-тренировъчния процес.

От тази гледна точка темата е изключително актуална и значима. Еди Иванов, е насочил своята разработка върху ускоряване на тренировъчните въздействия за повишаване на двигателните качества и техническата подготовка на момичета и момчета от I до IV клас, трениращи в български спортни клубове по Таекуон.

В дългият си професионален стаж Еди Иванов е заемал различни отговорни длъжности като съветник, организатор и ръководител в областта на спорта, като по значими са: съветник в комисията по младежта и спорта към народното събрание, участие в разработване и приемане на „Закона за ФВС“ и др., както и дългогодишна практика като състезател и треньор по бойни изкуства. От 1973 г. практикува карате, а от 1984 г. Т-до ITF. Особена заслуга за развитието на БИ в България Еди Иванов има при учредяването на БФ по Т-до ITF където заема ранг – зам. Председател. По настоящем заема длъжността „Държавен експерт“ към ММС, изпълняващ ръководни и контролни функции за координация и реализиране на различни спортни прояви, като продължава и дейността си като треньор по Т-до.

Висока оценка може да се даде на дисертационният труд „Педагогически модел за ускорено начално обучение по Т-до на ученици от 1-ви до 4-ти клас“, които е лично дело на Еди Иванов. Трудът е съставен в обем от 162 страници от които 25 в приложения и е структуриран в четири глави: 1. Теоретична обосновка на проблема; 2. Методология на изследването. 3. Анализ на резултатите от изследването и 4. Изводи и препоръки. Накрая на труда са представени заключението и използваната литература, включваща 162 литературни и документални източника, от които 132 на български език, 16 на чуждестранни автори и 15 интернет източника. Трудът е богато илюстриран с 30 таблици, 22 фигури и 14 приложения.

Със своята професионална опитност, теоретическа, практическа педагогическа, и експертна дейност, Еди Иванов в последователна и логична връзка, представя теоретичните основи на изследвания научно приложен проблем.

В първата глава на дисертацията, автора прави пълна характеристика на същността на таекуо-до, както и значението, ролята и мястото му за хармоничното развитието на практикуващите. Автора изтъква значението на Т-до не само като средство за развитие на психо-физически, морални и волеви качества, но и неговото социално значение особено за подрастващите. Изтъкната е същността на Т-до не само като Б. И. и спорт но и като средство за самозашита.

Положителна оценка заслужава и втора глава където са проучени възрастовите особености във физическото развитие на подрастващите, което е от изключителна важност за решаване на поставената цел, с оглед за предпазване от прекомерно претоварване на организма. В същото време се констатира липсата на изграден модел за ускорено начално обучение и научно-обоснован контрол за оценка на спортното им развитие.

Направен е опит да се разкрият методичните подходи и оптимизирането на началното обучение при заниманията и тренировките от тази възрастова група и се предлага модел за ускорено ефективно начално обучение.

Разработеният авторски педагогически модел се основава на съвременните тенденции за спортна подготовка, използвани от водещи страни в този спорт, както и на личният опит на автора. Цели се, да се ускорят тренировъчните въздействия за повишаване на двигателните качества и техническата подготовка на момичета и момчета от I до IV клас, трениращи в български спортни клубове по Таекуон. Тука коректно е изведена работната хипотеза.

Целите, задачите, организацията и методиката на изследването са ясно формулирани.

Организацията на изследването е съобразена с изискванията за провеждане на педагогическия експеримент, като дава възможности за набирането на обективна първична информация. Използваната комплексна методика е с конкретна насоченост и съответства на темата и поставената цел.

Педагогическият модел съдържа модифицирана методика, в която са залегнали всички педагогически и спортно технически изискваниа в систематизиран вид. В съдържателен аспект моделът включва набор от средства, включващи конкретни практически упражнения за усъвършенстване на специфичните физически качества на учениците, овладяване на техниката, теоретични познания, изграждане на навици и поведение за общуване.

Положителна оценка заслужава и третата глава на дисертацията „Методология на изследването”, където чрез математико статистически методи резултатите от изследванията между контролната и експериментални групи, трениращи съответно по стандартна и експериментална методики, са нагледно изобразени в таблици и графики. В изследването вземат участие голям брой - 263 деца, което води до висока степен на значимост на изследването. Подробно са описани трите етапа на изследване. Изследваните са разпределени в 2 групи, контролна и експериментална трениращи съответно по стандартна и експериментална методики. Използвани са класическите методи за подобен род изследвания, а тестовете за физическа дееспособност са описани подробно. За всеки клуб по отделно е използвана и експертна оценка за определяне на спортно техническите умения на практикуващите.

Положителна оценка заслужава и четвърта глава “Анализ на резултатите от изследването“.

Установява се, че приложената експериментална методика на педагогическия модел е оказала по силно въдействие за ускорено развитие на физическата дееспособност на учениците в сравнение със стандартната методика, което доказва работната хипотеза. Разкрити са и високи стойности на корелация при някои от физическите качества, както и възможност за по-бързо покриване на бойни степени.

При обобщението на аналитичната част на дисертацията може да се твърди, че Еди Иванов умее да анализира и разкрива закономерности.

Като резултат от направения теоретичен анализ и обобщения са направени 7 извода и 5 препоръки за практиката.

Дисертацията има определени приноси за теорията практиката.

Разработен е и апробиран модел за ускорено начално обучение по таекуондо на момчета и момичета от I до IV клас и цялостна тренировъчна програма за подготовка. Анализът от изследването показва, че педагогическият модел допринася за ускорено развитие на физическата дееспособност на учениците и за подобряване на техническата им подготовка.

**Заключение:**

Дисертационния труд на тема: **„*ПЕДАГОГИЧЕСКИ МОДЕЛ ЗА УКОРЕНО НАЧАЛНО РАЗВИТИЕ ПО Т-ДО НА УЧЕНИЦИ ОТ 1-ВИ ДО 4-ТИ КЛАС“***е научна разработка с значими приноси за теорията и практиката.

Докторантът Еди Иванов, демонстрира задълбочени познания по теорията и практиката на планирането, управлението и контрола на учебно тренировъчни занятия по Т-до. Умее да организира и провежда експериментално изследване и да обработва резултати от научни изследвания, чрез математико-статистически методи, и задълбочено да ги анализира.

С увереност предлагам на уважаемото Научно жури, да даде положителна оценка за получаване на образователна и научна степен „Доктор“ на г-н Еди Иванов Иванов по докторска програма с професионално направление 1.3. „Педагогика на обучението в детската градина и началното училище по физическо възпитание и спорт“

……. 2022 г Изготвил рецензия…………

гр. София доц. С. Йорданов, доктор